इलाहाबाद. कर्नलगंज थाना क्षेत्र के प्रयाग स्टेशन के समीप करनपुर मोहल्ले में अईसक्रीम एवं जूस पार्लर की दुकान पर गुरुवार शाम एक हॉस्टल के लड़कों ने जमकर तांडव किया। दुकानदार और उसके सहयोगियों को पीटा और पूरे दुकान में तोडफोड़ कर दी। आसपास के लोगों ने मना करना चाहा तो उनकी भी पिटाई की गई। बवाल की सूचना पर जब कई थानों की फोर्स मौके पर पहुंची तो उपद्रवियों ने पुलिस पार्टी पर भी पथराव किया। जब पुलिस ने दौड़ाया तो सारे लड़के हॉस्टल में घुस गये। इसमें कई लोग चोटिल हो गए। एहतियातन मौके पर फोर्स तैनात कर दी गई है।
-कर्नलगंज थाना क्षेत्र के प्रयाग स्टेशन के समीप करनपुर मोहल्ले का रहने वाला जितेन्द्र गुप्ता की मोहल्ले में ही आइसक्रीम पार्लर एवं जूस कार्नर की दुकान है।
-गुरुवार की रात करीब 9.30 बजे कुछ लड़के जूस पीने पहुंचे। उस वक्त जितेन्द्र का छोटा भाई कल्लू वहां पर था।
-वहां जूस पीने के दौरान ही उन लोगों ने कॉफी बनाने को कहा। कल्लू ने कॉफी बनाने के लिए वक्त मांगा तो वह लोग बहस करने लगे।
-कल्लू ने मना कर दिया तो लड़कों ने उसे पीटना शुरू कर दिया। दुकान में तोडफोड़ करने लगे।
-जब जीतेन्द्र गुप्ता आया तो उसकी भी पिटाई कर दी और सारी मशीने और सामान तोड़ डाला।
-जब आस-पास के दुकानदार व मोहल्ले के लोग इकट्ठा होने लगे तो लड़के भाग निकले।
पुलिस टीम पर भी किया पथराव
-पता चलने पर कर्नलगंज, जार्जटाउन, शिवकुटी समेत कई थानों की फोर्स, सीओ कर्नलगंज विजय शंकर तिवारी व एसपी सिटी विपिन टांडा मौके पर पहुंच गए।
-पुलिस के पहुंचने के बाद फिर सैकड़ों की संख्या में वहां लड़के पहुंचे और पुलिस वाहनों पर पथराव शुरू कर दिया।
-जब पुलिस ने लाठी लेकर दौड़ाया तो लड़के हास्टल में घुस गये। फिलहाल मौके पर तनावपूर्ण शांति है।
-इंस्पेक्टर कर्नलगंज मनोज तिवारी ने बताया कि जूस पीने को लेकर विवाद हो गया था।
-लेकिन अभी कोई लिखित तहरीर नहीं मिली है। मौके पर फोर्स लगा दी गई है। घटना के बाद से व्यापारियों में आक्रोश है।
आगे की स्लाइड्स में देखिए अन्य फोटोज...
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva